armvectores/hy_wikipedia_2023 huggingface dataset:
Օշֆելդեն (Ստորին Հռենոսի գավառ)

Օշֆելդեն (ֆր.՝ Hochfelden), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2014 թվականի դրությամբ կազմում է 3935 մարդ, բնակչության խտությունը` 249.68 մարդ/կմ²: Բնակավայրը զբաղեցնում է 15.76 կմ² տարածք:


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 24 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2141 աշխատունակ (15-64 տարեկան)  բնակիչ, որոնցից ակտիվ էին 1671-ը, իսկ ոչ ակտիվները` 470: Ակտիվության ցուցանիշը կազմում է 78,0 %: 1671 աշխատունակ մարդկանցից աշխատել է 1547 անձ (817 տղամարդ և 730 կին): Գործազուրկ են եղել 124 անձ (58 տղամարդ և 66 կին): 470 անաշխատունակներից 157-ը եղել են աշակերտներ կամ ուսանողներ, 200-ը` թոշակառուներ, իսկ 113-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3553) Մերա

(3553) Մերա (անգլ.՝ Mera), աստերոիդ ամուրի ընտանիքում։ Հայտնաբերվել է 1985 թվականի մայիսի 14-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,644605 ա. մ., առավելագույնը մոտենում է 1,1184 ա. մ. հեռավորության վրա և հեռանում 2,1709 ա. մ., իսկ Երկրի ուղեծրին Մերա աստերոիդը նվազագույնը մոտենում է 0,2961 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 770,35 երկրային օրվա ընթացքում, իր ուղեծրով շարժվելով միջինում 0,467317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3553) Մերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոնտու Բելու

Պոնտու Բելու (պորտ.՝ Ponto Belo), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Մոնտանյայի գավառի կազմի մեջ։ Բնակչությունը կազմում է 7.940 մարդ՝ 2020 թվականի տվյալներով։ Գրավում է 356,156 կմ2 տարածք։ Բնակչության խտությունը՝ 18,3 մարդ/կմ²։


== Պատմություն ==
Քաղաքը հիմնադրվել է 1890 թվականի նոյեմբերի 11-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.533.080,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.208,80 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,696 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սեն Լեժե լե Դոմար

Սեն Լեժե լե Դոմար (ֆր.՝ Saint-Léger-lès-Domart), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1766 մարդ, բնակչության խտությունը` 250.50 մարդ/կմ²։ Բնակավայրը զբաղեցնում է 7.05 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1238 աշխատունակ (15-64 տարեկան)  բնակիչ, որոնցից ակտիվ էին 867-ը, իսկ ոչ ակտիվները` 371։ Ակտիվության ցուցանիշը կազմում է 70,0 %։ 867 աշխատունակ մարդկանցից աշխատել է 703 անձ (414 տղամարդ և 289 կին)։ Գործազուրկ են եղել 164 անձ (72 տղամարդ և 92 կին)։ 371 անաշխատունակներից 94-ը եղել են աշակերտներ կամ ուսանողներ, 123-ը` թոշակառուներ, իսկ 154-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մումի տրոլլը և ուրիշները

Մումի տրոլլը և ուրիշները (ռուս.՝ Муми-тролль и другие), 1978 թվականին նկարված խորհրդային տիկնիկային մուլտֆիլմ, որը նկարահանվել է ռեժիսոր Աիդա Զյաբլիկովայի կողմից, ըստ Տուվե Յանսոնի «Մումի տրոլլը և գիսաստղը» հեքիաթների մոտիվների։ Հանրաճանաչ «Մումի տրոլլներ» շարքի երեք մուլտֆիլմերից առաջինն է։


== Սյուժե ==
Մուլտֆիլմը այն մասին է, թե ինչպես են Մումի տրոլլը և իր ընկերները ճանապարհորդում դեպի Մումի հովիտ։


== Создатели ==
Авторы сценария: — Александр Алтаев
Ռեժիսոր` Աիդա Զյաբլիկովա
Բեմադրող նկարիչ` Իննա Վորոբյովա
Օպերատոր` Լեոնարդ Կոլվինկովսկի
Երգի խոսքեր` Լյուդմիլա Պետրուշևսկայա
Կոմպոզիտոր` Ալեքսեյ Ռիբնիկով
Հնչյունային օպերատոր` Վիտալի Ազարովսկի
Մուլտիպլիկատորներ` Ալլա Գրիշկո, Վլադիմիր Կադուխին, Օլգա Դեգտյարյովա
Մոնտաժող` Լ. Ռուբան
Խմբագիր` Վալերիյա Կոնովալովա


== Դերերը հնչյունավորել են ==
Զինովի Գերդտ` Մումի տրոլլ, Մումի հայրիկ, տան ոգի, Մորրա Օնդատր, Սնուսմումրիկ (2, 3)
Օլգա Գոբզեևա` Սնիֆֆ
Ռինա Զելյոնայա` Մումի մայրիկ (լուսագրերում նշված չէ)
Զինաիդա Նարիշկինա (1)` Ֆրյոկեն Սնորկ, Վիֆսլա, Տոֆսլա
Յուրի Յակովլև` Սնուսմումրիկ (1)


== Ծանոթագրություններ ==


== Արտաքին հղումներ ==
«Մումի տրոլլն և ուրիշները» «Энциклопедия отечественного кино» կայքում
«Մումի տրոլլն և ուրիշները» ՅուԹյուբում
Ռեգ Փրեսլի

Ռեջինալդ Մուրիս Բոլ (հայտնի է որպես Ռեգ Փրեսլի, հունիսի 12, 1941(1941-06-12), Andover, Հեմփշիր, Հեմփշիր, Միացյալ Թագավորություն - փետրվարի 4, 2013(2013-02-04), Andover, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), անգլիացի երգիչ-երգահան։ Առավել հայտնի է որպես The Troggs խմբի վոկալիստ, որը հայտնի դարձավ Wild Thing  և With a Girl Like You երգերով (գլխավորել են Մեծ Բրիտանիայի ու Միացյալ Նահանգների հիթ-շքերթները)։ Նա գրել է Love Is All Around  երգը, որն օգտագործվել է «Չորս հարսանիք և մեկ թաղում» և «Իրական սեր» ֆիլմերում։


== Կարիերա ==
Փրեսլին, որն իր բեմական անունն ստացել է 1965 թվականին New Musical Express-ի լրագրող և հրապարակախոս Քեյթ Ալթհամի կողմից, ծնվել է Անդովերում, (Հեմփշիր)։ Դպրոցն ավարտելուց հետո շինարարության բնագավառում աշխատել է որպես որմնադիր մինչև 1966 թվականը, երբ "Wild Thing" երգն ընդգրկվել է Մեծ Բրիտանիայի սինգլների հիթ-շքերթի լավագույն տասնյակում։ Երգը Մեծ Բրիտանիայի լավագույն տասնյակում հասել է 2-րդ հորիզոնական, իսկ Ամերիկայի Միացյալ Նահագներում՝ 1-ին հորիզոնականին՝ վաճառվելով հինգ միլիոն օրինակով։
Փրեսլին գրել է With a Girl Like You, I Can't Control Myself և Love Is All Around հիթերը։ Վերջինիս քավերը 1994 թվականին շոտլանդական Wet Wet Wet խմբի կատարմամբ 15 շաբաթ մնացել է Մեծ Բրիտանիային սինգլների հիթ-շքերթի թոփ տասնյակում։ Այդ սինգլից ստացված ռոյալթիները Փրեսլին օգտագործել է ֆինանսավորելու իր հետազոտությունները անօդաչու թռչող սարքերի, անհետացած քաղաքակրթությունների, ալքիմիայի և դաշտերում հայտնվող շրջանների ոլորտում և այդ մասին գրել իր Wild Things They Don't Tell Us գրքում, որ հրատարակվել է 2002 թվականի հոկտեմբերին։


== Առողջական խնդիրներ և մահ ==
2011 թվականի դեկտեմբերին Փրեսլին տեղափոխվել է Վինչեստերի հիվանդանոց կաթվածի կասկածանքով։ Նա նաև տառապում էր թոքաբորբով և սրտակրանքի բորբոքումով։ Հոսպիտալացումից մեկ տարի առաջ նա ստացել էր տարածուն կաթված։ Նրա կինն ասում է, որ նա իրեն առաջին անգամ վատ է զգացել Գերմանիայում 2011 թվականի դեկտեմբերի 3-ին, ինչից հետո նրա վիճալն աստիճանաբար վատանում էր։ «Բժիշկները կասկածում են, որ նրա մոտ հերթական կաթվածն է։ Նա շատ վատ է, և ես չգիտեմ, թե երբ դուրս կգրվի հիվանդանոցից»,- ասել է նա։ Մեկ ամիս անց Փրեսլիի մոտ բացահայտվել է  թոքերի քաղցկեղ, ինչի պատճառով նա որոշել է հեռանալ երգարվեստից։ Ուղիղ մեկ տարի հետ՝ 2013 թվականի փետրվարի 4-ին, Փրեսլին մահացել է քաղցկեղից: Նա դիակիզվել է Բեյզինգսթոքի դիակիզարանում։
Նրա հիշատակին Անդովեր փողոցում բացվել է կապույտ հուշատախտակ այն վայրում, որտեղ փորձեր էր անում The Troggs խումբը։


== Ազդեցություն և ժառանգություն ==
Փրեսլիի երաժշտական ժառանգությունը ազդել է Իգգի Փոփի վրա և բարձր է գնահատվել Բոբ Դիլանի կողմից։ Երաժշտական քննադատ Լեսթեր ԲենգսըThe Troggs-ը համարել է «փանկի կնքահայր» և Փրեսլիին համեմատել Մարսել Պրուստի հետ։ Սթիվ Էրիքսոնի These Dreams of You (հայ.՝ «Այս երազները քո մասին են», 2012) գրքի հերոսներից մեկը Փրեսլին է։


== Ծանոթագրություններ ==


== Արտաքին հղումներ ==
Profile at AllMusic.com
Ահաբեկչություն Լոնդոնում (2005)

Ահաբեկչություն Լոնդոնում 2005 թվականին (անգլ.՝ 2005 London bombings), իսլամի կողմնակիցների կողմից կատարված մի շարք ահաբեկչական գործողություններ։ Որպես իրադարձությունների շղթայի բաղկացուցիչ մաս, որը հայտնի է որպես Ահաբեկչության դեմ պատերազմ։


== Ահաբեկչությունների առաջին շարք ==
2005 թվականի հուլիսի 7-ին Լոնդոնում պիկ ժամին 4 համակարգված պայթյուն է տեղի ունեցել, որոնք իրականացրել են իսլամիստ մահապարտ ահաբեկիչները։ Առավոտյան ժամը 8:50-ին, 50 վայրկյան ընդմիջումով, սինխրոն պայթեցվել են Լոնդոնի մետրոպոլիտենի երեք գնացքները։ Գրեթե մեկ ժամ անց՝ ժամը 9:47-ին, Տեվիստոկ-սքվերում ավտոբուսում չորրորդ պայթյունն է տեղի ունեցել։
Մահացել է 56 մարդ, վիրավորվել է մոտ 700-ը։ Զոհվել են նաև 4 ինքնասպանության ահաբեկիչներ՝ Հաբիբ Օնֆը, Մոհամեդ Սիդիկ Խանը, Ջերմեն Լինդսին և Շեխզադ Թանները։ Մեծ արձագանք է գտել հասարակության մեջ այն փաստը, որ մահապարտները Միացյալ Թագավորության քաղաքացիներ են եղել։ Ավելին, նրանք բոլորը, բացի Լինդսիից, ծնվել և մեծացել են Մեծ Բրիտանիայում, սովորել են բրիտանական դպրոցներում։
Ահաբեկչական գործողությունը հանգեցրել է նրան, որ Լոնդոնում հասարակական տրանսպորտի համակարգը կաթվածահար է եղել մեկ օրով՝ մինչև հուլիսի 8-ը։ Բջջային կապը նույնպես չի աշխատել։


== Հետևանքներ ==
Դա Մեծ Բրիտանիայի պատմության մեջ ամենամեծ ահաբեկչությունն է՝ 1988 թվականի դեկտեմբերին Լոքերբիի երկնքում ինքնաթիռի պայթյունի ժամանակներից ի վեր (ռումբ օդանավում, 270 զոհ) և զոհերի թվով ամենամեծ պայթյունը Լոնդոնում՝ Երկրորդ համաշխարհային պատերազմի ժամանակներից ի վեր։ Բացի այդ, այդ իրադարձությունը երբեմն համարում են Արևմտյան Եվրոպայում մահապարտների իրականացրած առաջին ահաբեկչությունը։
Պայթյունները տեղի են ունեցել Մեծ Բրիտանիայում Մեծ ութնյակի գագաթնաժողովի առաջին օրը։ Բացի այդ, պայթյունների նախօրեին, 2005 թվականի հուլիսի 6-ին Լոնդոնը իրավունք ստացավ անցկացնել 2012 թվականի ամառային օլիմպիական խաղերը։ Պայթյուններից ուղիղ չորս տարի առաջ Բրեդֆորդ քաղաքում տեղի են ունեցել անկարգություններ ռասայական հողի վրա։


== Ահաբեկչությունների երկրորդ շարք ==
2005 թվականի հուլիսի 21-ին՝ ահաբեկչությունների առաջին շարքից 2 շաբաթ անց, Լոնդոնում ահաբեկչական գործողության փորձ է տեղի ունեցել, նաև մետրոյում և ավտոբուսում։ Ռումբերը գործողության մեջ են դրվել, պայթյունները գործել են, բայց չորս ռումբերից ոչ մեկը չի պայթեցրել, իսկ ահաբեկիչներից 5-րդը նետել է՝ այդպես էլ այն գործողության չբերելով։ Մահացածներ չեն եղել։ Կասկածյալ ահաբեկիչները փորձել են թաքնվել, սակայն բոլորն էլ ձերբակալվել և հանձնվել են արդարադատությանը։ Մյուս օրը՝ 2005 թվականի հուլիսի 22-ին, Լոնդոնի քաղաքային ոստիկանությունը մետրոյի «Սթոքուել» կայարանում սխալմամբ սպանվել է բրազիլացի քաղաքացի Ժան Շառլ դե Մենեզեսը, որն ընդունվել է ահաբեկիչներից մեկի տեղը։


== Ծանոթագրություններ ==


== Արտաքին հղումներ ==
Официальный доклад о результатах расследования терактов (PDF)
Отчет комитета по расследованию (PDF)
Теракт в Лондоне в контексте «Войны с терроризмом»
Серия взрывов в центре Лондона: все подробности (ФОТО, ВИДЕО)
Բելա Բարտոկ

Բելա Բարտոկ (հունգ.՝ Bartók Béla Viktor János [ˈbɒrtoːk ˈbeːlɒ]; մարտի 25, 1881(1881-03-25)[…], Սինիկոլաու Մարե, Ավստրո-Հունգարիա - սեպտեմբերի 26, 1945(1945-09-26)[…], Նյու Յորք, Նյու Յորք, ԱՄՆ), հունգարացի երգահան, դաշնակահար և երաժշտագետ-ֆոլկլորիստ։ Երաժշտության մեջ էքսպրեսիոնիզմի ներկայացուցիչ։ Առավել հայտնի ստեղծագործությունն է «Կապուտամորուսի դղյակը» (1918) օպերան։ Նա շատ մեծ հետաքրքրութուն է ցուցաբերել Արևելյան Եվրոպայի ազգային երաժշտության հանդեպ։ Իր դարի առավել հայտնի էթնոերաժշտագետներից է։


== Կենսագրություն ==
Մայրը եղել է նաև դաշնակահարուհի և տվել է դաշնամուրի դասեր։ Դեռ շատ վաղ հասակից Բարտոկի մոտ նկատվել է երաժշտական տաղանդ և մեծ սեր հունգարական ազգային երաժշտության հանդեպ։ Նրա վրա մեծ ազդեցութուն են ունեցել Յոհաննես Բրամսի և Ռիխարդ Շտրաուսի ստեղծագործությունները։ 1905 թվականից նա սկսում է խորապես զբաղվել հունգարական ազգային երաժշտությամբ։ Նույն տարիներին նա հանդիպում է հունգարական ազգային երաժշտության մեկ այլ վարպետի՝ Կոդալիին։ Նույն թվականին նա լինում է Փարիզում՝ Ռուբինշտեյնի մրցույթին մասնակցելու նպատակով։ Քաղաքը նրա վրա հոգեբանական մեծ ազդեցություն է թողնում։ Նա հակվում է աթեիզմի մինչև 1916 թվականը, երբ հավատքը հասարակայնորեն փոխում է դեպի ունիտարական եկեղեցու կողմը։ 1907-ից 1934 թվականներին նա դաշնամուր է դասավանդում Բուդապեշտի Երաժշտական ակադեմիայում։ Այս ժամանակահատվածում նա գրում է իր առաջին լարային կվարտետը և «3 հունագարական ազգային երգերը»։ Առաջին Համաշխարհային պատերազմի ժամանակ նա գրում է իր երկու բալետները՝ «Փայտե արքայազնը» և «Հրաշալի մանդարին»։ 1917 թվականին նա գրում է իր երկրորդ լարային կվարտետը։ Իր երկրորդ կնոջ՝ Դիտտա Պազտորիի հետ կատարում է բազմաթիվ շրջագայություններ։ Նրանք հիմնականում հանդես են գալիս չորս ձեռքի համար գրված ստեղծագործություններով։ 1927-28 թթ․ նա ստեղծում է իր 3-րդ և 4-րդ լարային կվարտետները։ Իր հինգերորդ լարային կվարտետը աչքի է ընկնում իր ազգային երաժշտության տարրերով։ 1937 թվականին նա ավարտում է իր առավել հայտնի գործերից մեկը՝ «Երաժշտություն լարային նվագախմբի հարվածային գործիքի և չելեստայի համար»։
Երկրորդ համաշխարհային պատերազմը ամբողջովին փոխում է նրա կյանքի ընթացքը։ 1940 թվականին նա ստիպված լքում է իր հայրենի Հունգարիան և մեկնում Ամերիկայի Միացյալ Նահանգներ։ Նա կարդում է բազմաթիվ դասախոսություններ Ամերիկայի համալսարաններում։ Կնոջ հետ մասնակցում է տարբեր համերգների։ 1942 թվականին նրա մոտ նկատվում են արյան քաղցկեղի ազդանշաններ։ Նրա վերջին ստեղծագործություններից է ալտի և նվագախմբի համար գրված կոնցերտը՝ որը նրան պատվիրել էր ալտահար Ուիլյամ Փրիմրոզը։
Նա գրել է 3 դաշնամուրային կոնցերտ, 2 կոնցերտ ջութակի համար, կոնցերտ ալտի համար, կոնցերտ նվագախմբի համար, կոնցերտ 2 դաշնամուրի և նվագախմբի համար, սոնատ սոլո ջութակի համար, 2 սոնատ ջութակի և դաշնամուրի համար, 44 դուետ 2 ջութակի համար, Կոնցերտ ջութակի, կլառնետի և դաշնամուրի համար։ Դաշնամուրային պիեսներից են՝ «Երեխաների համար», Ռումինական ազգային պարեր, Սոնատ, Միկրոկոսմոս (153 պիեսներ) և այլն։ Նրա միակ օպերան «Կապուտամորուսի դղյակն» է։ Մահացել է 1945 թվականի սեպտեմբերի 26-ին արյան քաղցկեղից։ 1988 թվականին աճյունը տեղափոխվել է Բուդապեշտի «Ֆարկասրետ» գերեզմանոց։


== Ծանոթագրություններ ==
Խիմենա (քաղաք)

Խիմենա (իսպ.՝ Jimena (Jaén)), քաղաք և համայնք Իսպանիայում, մտնում է Խաեն պրովինցիայի կազմում, Անդալուզիա ինքնավար մարզ։
Համայնքը գտնվում է Կուենկա-Միներա գավառի կազմում։ Տարածքը՝ 48 կմ2։ Բնակչությունը՝ 1435 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 38 կմ հեռավորություն։


== Արտաքին հղումներ ==
La Pagina de PacoSerrano Archived 2008-03-27 at the Wayback Machine.
Jimenatos — Portal de Jimena Archived 2012-04-26 at the Wayback Machine.
(5095) Էսկալանտե

(5095) Էսկալանտե (անգլ.՝ Escalante), աստերոիդ աստերոիդների հիմնական գոտում։ Հայտնաբերվել է 1983 թվականի հուլիսի 10-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,430854 ա. մ., առավելագույնը մոտենում է 1,902 ա. մ. հեռավորության վրա և հեռանում 2,9597 ա. մ.։ Արեգակի շուրջ մեկ ամբողջական պտույտ է կատարում 1384,32 երկրային օրվա ընթացքում, իր ուղեծրով շարժվելով միջինում 0,260055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5095) Էսկալանտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլմովկա (գյուղ, Գորոդնյայի շրջան)

Անվան այլ կիրառումների համար տե՛ս՝ Իլմովկա (այլ կիրառումներ)Իլմովկա (ուկրաիներեն՝ Ільмівка), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Իլմովկա գյուղում բնակվում էր 393 մարդ։ Բնակչության խտությունը կազմում էր 96,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոռնելիուս Նեպոս

Կորնելիուս Նեպոս (լատ.՝ Cornelius Nepos, հին հունարեն՝ Κορνήλιος Νέπως, մոտ մ. թ. ա. 100, Օսթիլիա, Մանտուա, Լոմբարդիա և Պավիա, Միլանի դքսություն - մոտ մ. թ. ա. 25, Հռոմ, Հռոմեական կայսրություն), հինհռոմեական պատմիչ (տարեգիր) և կենսագիր։ Սալլուստիոսի և Կիկերոնի ժամանակակիցը և կայսրության սկզբի հռոմեական պատմագիրներից մեկն է։ Նրա մասին կենսագրական տեղեկություններ գրեթե չեն պահպանվել։ Բարեկամական հարաբերությունների մեջ է եղել Կիկերոնի, Կատուլլուսի և Ատիկուսի հետ։ Ունեցել է բեղուն գրիչ, բայց նրա գրվածքների գերակշռող մասը մեզ չի հասել։


== Կենսագրություն ==
Ծնվել է Վերին Իտալիայում՝ Վերոնայի մերձակա գյուղերից մեկում։ Մտերիմ է եղել Տիտուս Ատտիկուսին, Կիկերոնին. վերջինս նրան «անմահ» է անվանել, համեմատել աստվածության հետ, իսկ Կատուլլը իր համերկրացի Նեպոսին բանաստեղծությունների մի ամբողջ գիրք է նվիրել։ Կիկերոնի նամակներից մեկում հիշատակված է, որ Կոռնելիուսը որդի է ունեցել, որը վաղաժամ մահացել է մեր թվականությունից առաջ 44 թվականին։
Նեպոսի ստեղծագործական վաղ շրջանի խոշոր ստեղծագործություններից է, սիրային-էրոտիկ բանաստեղծություններից զատ, «Ժամանակագրություն»-ը, որը բաղկացած է եղել երեք գրքից և ըստ երևույթին գրվել է մ. թ. ա. 54 թվականին։ Այնտեղ ներկայացված են եղել համաժամանակյա աղյուսակներ՝ Հունաստանի և Հռոմի պատմությունների կարևորագույն իրադարձությունների համադրմամբ։
Նեպոսի վերջին աշխատությունները գրվել են Մարկուս Վառոնի ազդեցությամբ։ Դրանց մեջ են «Exempla»-ի հինգ գրքերը, Կատոն Ավագի և Կիկերոնի հանգամանալի կենսագրականները «Նշանավոր մարդկանց մասին» (լատ.՝ De viris illustribus) մեծածավալ երկը, որը բաղկացած էր 16 գրքից և պարունակում էր անվանի հռոմեացիների ու օտարազգիների զուգադիր կենսագրականները։
Նեպոսին է վերագրվում «Si vis pacem, para bellum» («Խաղաղաղություն ես ուզում՝ պատրաստվիր պատերազմի») հանրահայտ լատինական ասացվածքի հեղինակությունը։


== Ստեղծագործությունները ==
«Խրոնիկա» կամ «Տարեգրություն», բաղկացած է երեք գրքից, որոնց մեջ շարադրել է ոչ միայն հռոմեական, այլև, ըստ պատմական հաղորդումների, հունական պատմությունը։
«Պատմական օրինակների ժաղովածու»։
«Նշանավոր հրամանատարների կյանքը»։
«Գիրք նշանավոր մարդկանց», բաղկացած է 16 գրքից և նրա ամենախոշոր աշխատությունն է. պարունակում է մեծ մարդկանց՝ հրամանատարների, պոետների, պատմաբանների և այլոց կյանքի նկարագիրը։ Ենթադրվում է, որ հրապարակվել է 35-34 թվերին։ Այս գրքի մեջ շարադրված են Կատոն Ավագի և Կիկերոնի կենսագրությունները։ Այս գրքերից գրեթե ոչինչ չի հասել մեզ։


== Ծանոթագրություններ ==


== Արտաքին հղումներ ==
Латинские тексты
«Корнелий Непот»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 ;
Wissowa G. Cornelius 275 // Paulys Realencyclopädie der classischen Altertumswissenschaft (RE). — 1900. — Bd. IV, 1. — Kol. 1408—1417.
Works by Cornelius Nepos at Perseus Digital Library
Dickinson College Commentaries: Life of Hannibal
Works of Nepos, in Latin, at the Latin Library
Cornelius Nepos at tertullian.org (Rev. John Selby Watson's translation of the Lives, with preface and translation of the fragments by Roger Pearse)
Chisholm Hugh, ed. (1911)։ «Nepos, Cornelius»։ Encyclopædia Britannica (11th ed.)։ Cambridge University Press
Սվոբոդա (գյուղ, Սալավատսկի շրջան)

Անվան այլ կիրառումների համար տե՛ս՝ ՍվոբոդաՍվոբոդա (ռուս.՝ Свобода, բաշկիրերեն՝ Свобода), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 117 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսլամ Բիբի

Իսլամ Բիբի (1974, Kunduz, Republic of Afghanistan - 2013, Lashkar Gah, Islamic Republic of Afghanistan), աֆղան ոստիկանության լեյտենանտ, Հելմանդ նահանգի կանանց ոստիկանության բաժանմունքի ղեկավար, որտեղ ընդգրկված էին 32 կին ոստիկաններ։


== Կենսագրություն ==
Իսլամ Բիբին ծնվել է 1974 թվականին, Աֆղանստանի հյուսիս-արևելքում գտնվող Կունդուզ նահանգում։ 90-ականներին Իսլամ Բիբին ստիպված էր որոշ ժամանակ արտագաղթել Իրան։ Դրանից հետո Բիբին վերադարձավ և 2005 թվականին սկսեց աշխատել ոստիկանության բաժանմունքում։ Ժամանակի ընթացքում նա ստացավ ավագ լեյտենանտի կոչում` աշխատելով անմիջապես CID-ի ղեկավարության ներքո, որը Աֆղանստանում կնոջ համար արտասովոր նվաճում էր։
Որպես 32 կին սպաների ղեկավար, նա մասնակցել է բազմաթիվ վտանգավոր ռազմական գործողությունների և հաջողությամբ ձերբակալել Թալիբանի անդամներին։ Նրա համար ամենօրյա աշխատանքը պայքար էր ոչ միայն թալիբների և ցեղային իշխանների, այլև սեփական ընտանիքի դեմ։

Նրա ընտանիքը դեմ էր նման աշխատանքին։ Իսկ երկու տարի անց, երբ նա սկսեց աշխատել Իսլամի իրավապահ համակարգում, նա սկսեց սպառնալից հեռախոսազանգեր ստանալ։ Անհայտ բաժանորդները նրան անընդհատ սպառնում էին.

Իսլամ Բիբին ամուսնացել է և ունեցել վեց երեխա (չորս տղա և երկու աղջիկ)։
Իսլամ Բիբին գնդակահարվել է անհայտ զինյալների կողմից 2013 թվականի հուլիսի 3-ի առավոտյան։ Դրանից առաջ նա առավոտյան զանգահարել էր բաժանմունք, տրանսպորտ  պատվիրել, ապահով կերպով աշխատանքի հասնելու համար։ Երբ նրան տեղեկացրել էին, որ ինքը պետք է ինքնուրույն լուծի այդ հարցը, նրա սկեսրայրը, որը նույնպես աշխատում էր ոստիկանությունում, եկել էր տուն` նրան մոտոցիկլետով աշխատանքի տանելու համար։ Իսլամ Բիբին գնդակահարել էին և սպանել սեփական տանից 50 մետր հեռավորության վրա։ Հարձակման արդյունքում վիրավորվել է նաև նրա հարազատը։ Վկաներից մեկն ասել էր, որ լսել է 3 կրակոց, իսկ մյուսները լսել էին 10-ը։ Կինը ստացած վերքերից մահացել էր հիվանդանոցում։


== Ծանոթագրություններ ==


== Արտաքին հղումներ ==
Страница Ислам Биби на сайте организации AWID
Մանթաշի ջրվեժներ

Մանթաշի ջրվեժներ, ջրագրական բնության հուշարձան Հայաստանում։ Բնության հուշարձանը գտնվում է Հայաստանի Շիրակի մարզում, Մեծ Մանթաշ գյուղից 16 կմ հարավ-արևմուտք, համանուն գետի աջ վտակի վրա։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Տալանովկա (Սյանզասի վտակ)

Տալանովկա (ռուս.՝ Талановка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Սյանզաս գետի ձախ ափին՝ 26 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(3421) Յանգչեննինգ

(3421) Յանգչեննինգ (անգլ.՝ Yangchenning), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 26-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,233849 ա. մ., առավելագույնը մոտենում է 2,0261 ա. մ. հեռավորության վրա և հեռանում 2,4416 ա. մ.։ Արեգակի շուրջ մեկ ամբողջական պտույտ է կատարում 1219,49 երկրային օրվա ընթացքում, իր ուղեծրով շարժվելով միջինում 0,295205 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3421) Յանգչեննինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուդելնայա (Գոլուբայայի վտակ)

Անվան այլ կիրառումների համար տե՛ս՝ Ուդելնայա (այլ կիրառումներ)Ուդելնայա (ռուս.՝ Удельная), գետ Ռուսաստանում, հոսում է Կալինինգրադի մարզում ևՉեռնյախովսկի շրջանում։ Գետաբերանը տեղակայված է Գոլուբայա գետի ձախ ափին 34 կմ հեռավորության վրա։ Գետի երկարությունը 28 կմ է, ավազանի տարածքը 81,1 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Պրեգոլյա, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010213
Հիդրոլոգիական ուսումնասիրությունների կոդը - 104301021
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (82701-82800)

Աստերոիդների ցանկ (82601-82700)  • Աստերոիդների ցանկ  • Աստերոիդների ցանկ (82801-82900)
 Աստերոիդների ցանկ (82601-82700)  • Աստերոիդների ցանկ  • Աստերոիդների ցանկ (82801-82900)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Այախա Մելիթաֆա

Այախա Մելիթաֆա (2002, Eerste Rivier, Քեյփթաուն, Արևմտյան Կապ, ՀԱՀ), Հարավաֆրկյան Հանրապետության բնապահպանական շարժման ակտիվիստներից է։


== Վաղ կյանք և կրթություն ==
Մելիթաֆան Էերսթ Ռիվերից է, Արևմտյան Հրվանդան, Քեյփթաունի արվարձանից։ Այժմ նա Քայելիշայի գիտության և տեխնոլոգիայի կենտրոնում ուսանող է։


== Կլիմայական գործոնեություն ==
16 երեխաներից մեկն էր, այդ թվում՝ Գրետա Թունբերգը, Ալեքսանդրիա Վիլասենյորը, Կառլ Սմիթը, և Կատարինա Լորենսոն, ովքեր բողոք են ներկայացրել ՄԱԿ–ի երեխաների իրավունքների կոմիտե՝ կլիմայական ճգնաժամին համարժեք լուծում չտալու համար։
Նաև ներդրում է ունեցել «Մինչև 2030 թվականը 90 ծրագրին», «YouLead» նախաձեռնությանը, հարավաֆրիկյան կազմակերպությունը պարտավորվել էր նվազեցնել ածխածնի քանակը 90%–ով 2030 թվականը։ 2019 թվականի մարտին Ռուբի Սեմփսոնի կողմից աշխատանիք է ընդունվել՝ Աֆրիկայի կլիմայի դաշինքի երիտասարդ խոսնակների թիմին միանալու, որտեղ նրան հնարավորություն էր ընձեռնվել ելույթներ ունենալ, մասնակցել համաժողովներին և կլիմային առնչովող այլ միջոցառումներին։ Աշխատում է նաև որպես Աֆրիկայի կլիմայական դաշինքի հավաքագրման պաշտոնյա։

Մասնավորապես, Մելիթաֆան խորհուրդ է տալիս զանազան տեսակետների ընդգրկումը կլիմայական ակտիվիզմի մեջ․  «Աղքատ և հարուստ մարդկանց համար շատ կարևոր է գնալ այս բողոքի ցույցերին և երթերին, քանի որ նրանք ամենից շատ են բարկանում կլիմայի փոփոխությունից։ Շատ կարևոր է նրանց խոսքի, ձայնի և պահանջների լսելի լինելը», – Այախա Մելիթաֆա։


== Ծանոթագրություններ ==
Սուրբ Երրորդություն եկեղեցի (Դոնի Ռոստով)

Սուրբ Երրորդություն եկեղեցի (ռուս.՝ Троицкая церковь), ուղղափառ եկեղեցի Ռուս Ուղղափառ եկեղեցու Մոսկվայի Պատրիարքարանի Ռոստովի և Նովոչերկասկի թեմի Հյուսիսային գործակալությունում։ Գտնվում է Դոնի Ռոստովի Երկաթուղային շրջանում, Մեժդունարոդնայա, 7ա հասցեում։


== Պատմություն ==
XVIII դարում ժամանակակից Երկաթուղային շրջանի տեղում, որտեղ գտնվում է Սուրբ Երրորդություն եկեղեցին, կար Գնիլովսկայա անունով գյուղ (ստանիցա)։ Նրա բնակիչների համար ամենամոտ մատուռը (հանուն Ռոստովի միտրոպոլիտ Դիմիտրի Ռոստովցու) հարևանությամբ գտնվող Դմիտրի Ռոստովցու ամրոցում էր։ Քանի որ եղանակային վատ պայմանների և Տեմեռնիկ գետի հեղեղումների ժամանակ բնակիչները դժվարությամբ էին հասնում Դիմիտրիևյան եկեղեցուն, նրանք խնդրեցին ինժեներ Ռիգելմանին իրենց համար կառուցել մատուռ` նրան տրամադրելով Դիմիտրիևյան եկեղեցու քահանաներից մեկին։
Խնդրանքը բավարարվեց, և Գնիլովսկայա գյուղում 1765 թվականին հայտնվեց առաջին փայտե մատուռը, որն օծվեց Սուրբ Կենսաստեղծ Երրորդության անունով։ Արարողակարգերի համար կայքը տեղափոխվել է Դիմիտրիևյան եկեղեցուց։ Գնիլովցիները ստացան նաև առանձին քահանա` Իվան Կալոշինին։ 1784 թվականին մատուռի տեղում հիմնադրվեց Սուրբ Երրորդություն փայտե եկեղեցին։ Նոր տաճարն օծվեց 1785 թվականի հուլիսի 27-ին։ Եկեղեցական կղերն այն ժամանակ կազմում էին քահանա Մարտին Պետրովը և սարկավագ Պյոտր Պետրովը։ Եկեղեցին գտնվում էր Տրոիցկայա զառիթափում (այժմ` Ռելիեֆնայա փողոց)։ 70 տարում փայտե շինությունը բավականին խարխլվել էր, և 1855 թվականին նույն տեղում կառուցվեց երկհարկանի զանգակատնով քարե տաճար։
1930-ական թվականներին տաճարն ավերվեց։ 1955 թվականին նրա ավերակների վրա կառուցվեցին բարաքներ գետայինների համար։ 1995 թվականին նախկին եկեղեցու տարածքում հաջողվեց կառուցել մատուռ, որը հետագայում վերափոխեցին ոչ մեծ տաճարի։ Սուրբ Երրորդություն տաճարի վերաստեղծումը սկզբնական տեսքով սկսվել է 2001 թվականին, իսկ 2003 թվականին այնտեղ սկսել են անցկացվել կանոնավոր ժամերգություներ։ 2005 թվականի Սուրբ Երրորդության տոնին կայացել է առաջին պատարագը, որին ներկա են եղել բազմաթիվ հավատացյալներ։


== Ծանոթագրություններ ==
Ուեյն Օլվեյն

Ուեյն Օլվեյն (անգլ.՝ Wayne Allwine, փետրվարի 7, 1947(1947-02-07), Գլենդեյլ, Լոս Անջելես շրջան, Կալիֆոռնիա, ԱՄՆ - մայիսի 18, 2009(2009-05-18), Լոս Անջելես, Կալիֆոռնիա, ԱՄՆ), ամերիկացի հնչյունավորման դերասան, մոնտաժոր, հայտնի է նրանով, որ նվագում է հարվածային գործիքների վրա։ 32 տարի շարունակ հնչյունավորել է Միկի Մաուսին։ 1986 թվականին ստացել է «Էմմի»  մրցանակ՝ «Հեռուստասերիալի լավագույն հնչյունային մոնտաժող» (Outstanding Sound Editing for a Series) կատեգորիայում։


== Կենսագրություն ==
Ուեյն Օլվեյնը ծնվել է 1947 թվականի փետրվարի 7-ին Գլենդել քաղաքում (Կալիֆոռնիա նահանգ)։ Իր կյանքի մեծ մասը աշխատել է The Walt Disney Company ստուդիայում։ 1977 թվականից մինչև մահը մուլտֆիլմերում հնչյունավորել է Միկի Մաուսին։
Առաջին անգամ էկրանին հայտնվել  7 տարեկանում՝ «House Party» հաղորդման շրջանակներում։ Դպրոցում ստեղծել է իր երաժշտական խումբը՝ «The International Singers», որը հաջողությամբ ելույթ էր ունենում Կալիֆոռնիայի տարածքում։ Ձայնագրվել է հայտնի երաժիշտներ Բոբի Վինտոնի և Դոբի Գրեի հետ։ Եղել է Arrows խմբի անդամ։
1991 թվականին ամուսնացել է հնչյունավորման դերասանուհի Ռուսի Թեյլորի հետ, ով 1986 թվականից հնչյունավորում էր Մինի Մաուսին, և ապրել է նրա հետ մինչև իր մահը՝ 2009 թվականը։ 2008 թվականին նրանք միասին արժանացել են «Դիսնեյի առասպել» կոչմանը։
Ուեյն Օլվեյնը մահացել է 2009 թվականի մայիսի 18-ին շաքարային դիաբետից, որը հանդիսացել էր սրտամկանի ինֆարկտի առաջացման պատճառ։
Նախկին ամուսնություններից ունեցել է երեխաններ՝ Էրին, Փիթեր, Քրիստոֆեր և Ջոշուա։ Ունի Իսահակ անունով թոռնիկ։


== Ֆիլմագրություն ==


=== Մուլտֆիլմեր և ֆիլմեր ===
1977—1996 — The Mickey Mouse Club
1983 — Mickey's Christmas Carol
1985 — The Black Cauldron
1988 — Who Framed Roger Rabbit
1990 — The Prince and the Pauper
1993 — 1995 — Bonkers
1995 — A Goofy Movie
1999 — 2000 — Mickey Mouse Works
1999 —  Fantasia 2000
2001—2003 — Disney's House of Mouse
2001 —  Mickey's House of Villains
2004 — Mickey, Donald, Goofy: The Three Musketeers
2004 —  The Lion King 1½
2006 — 2009 — Mickey Mouse Clubhouse


=== Համակարգչային խաղեր ===
1990 — Castle of Illusion Starring Mickey Mouse
1992 — World of Illusion Starring Mickey Mouse and Donald Duck
2002—2009 — Kingdom Hearts
2002 — Disney Golf
2003 — Toontown Online
2008 — Disney Think Fast


=== Մոնտաժոր ===
1984 — Splash
1985—1987 — Amazing Stories
1987 — Three Men and a Baby
1987 —  Innerspace
1988 — Alien Nation
1989 — Star Trek V: The Final Frontier


== Ծանոթագրություններ ==


== Արտաքին հղումներ ==
Профиль на сайте disney.go.com
Մատեո Պավլովիչ

Մատեո Պավլովիչ (խորվ.՝ Mateo Pavlović, հունիսի 9, 1990(1990-06-09), Մոստար, Հերցեգովինա-Ներետվա կանտոն), խորվաթ ֆուտբոլիստ, «Անժե» ակումբի պաշտպան։


== Ակումբային կարիերա ==
Մատեո Պավլովիչը ֆուտբոլով զբաղվել սկսել է Զագրեբի «Դինամոյի» դպրոցում, այնուհետև տեղափոխվել է «Զագրեբի» համակարգ, որի հիմնական թիմում նորամուտը նշել է 2008 թվականին։ 2012 թվականի դեկտեմբերի 17-ին Պավլովիչը տեղափոխվել է Բրեմենի «Վերդեր», սակայն չի կարողացել ամրապնդվել թիմի հիմնական կազմում և մեկ տարի անց վարձավճարով տեղափոխվել է  «Ֆերենցվարոշ»։ Առաջին վարձավճարային պայմանագրի ժամկետի ավարտից հետո Պավլովիչը վարձավճարային նոր պայմանագիր է կնքել մինչև 2014-2015 մրցաշրջանի ավարտ։ 2015 թվականին դարձել է լիգայի գավաթակիր և Հունգարիայի գավաթակիր։


== Կարիերան հավաքականում ==
Մինչև 17 տարեկանների մակարդակում Պավլովիչը խաղացել է Բոսնիա և Հերցեգովինայի երիտասարդական հավաքականի կազմում, բայց հետո սկսել է խաղալ Խորվաթիայի հավաքականում։ Խորվաթիայի երիտասարդական հավաքականի կազմում անցկացրել է 10 հանդիպում և մասնակցել 2013 թվականի Եվրոպայի պատանեկան առաջնության ընտրական մրցաշարին։


== Ձեռքբերումներ ==
Հունգարիայի լիգայի գավաթակիր – 2015
Հունգարիայի գավաթակիր – 2014/15


== Ծանոթագրություններ ==


== Արտաքին հղումներ ==
«Ֆուտբոլիստի էջը «Վերդերի» պաշտոնական կայքում» (գերմաներեն)։ werder.de։ Արխիվացված է օրիգինալից 2013-03-12-ին
Հիդրատացում

Հիդրատացում, ջրամիացում, ջրակցում, քիմիական նյութերին ջրի միացման պրոցես։ Տարբերում են Հիդրատացման մի քանի տեսակ։ Օքսիդների Հիդրատացմամբ առաջանում են հիդրօքսիդներ, որոնք կարող են լինել հիմքեր, թթուներ և ամֆոտեր միացություններ, օրինակ, կալցիումի օքսիդին ջուր միացնելիս ստացվում է կալցիումի հիդրօքսիդ (տեխնիկայում այդ պրոցեսը կոչվում է «կրի մարում»)։ Արդյունաբերության մեջ ծծմբական անհիդրիդի Հիդրատացմամբ ստանում են ծծմբական թթու, իսկ ազոտի օքսիդներից (օրինակ, NO2-ից)՝ ազոտական թթու։ Արսենի եռօքսիդի Հիդրատացմամբ առաջանում է թույլ, ամֆոտեր արսենային թթու՝ As203+3H20 = 2H3As03։ Օրգանական միացությունների Հիդրատացում տեղի է ունենում բազմակի կապերի, իսկ ցիկլիկ միացությունների Հիդրատացում՝ ցիկլերի բացման հաշվին։ Սովորաբար այդ ռեակցիաներն ընթանում են հիմքերի, թթուների կամ տարասեռ կատալիզատորների առկայությամբ (կատալիտիկ Հիդրատացում) և ունեն գործնական մեծ նշանակություն օրգանական քիմիայում և օրգանական սինթեզի արտադրության մեջ։ Այսպես, օլեֆինների ուղղակի Հիդրատացմամբ ստանում են սպիրտներ, օրինակ, էթիլենի Հիդրատացմամբ առաջանում է էթիլալկոհոլ։ Ացետիլենի և ացետիլենային միացությունների Հիդրատացմամբ (Կուչերովի ռեակցիա) ստացվում են, համապատասխանաբար՝ քացախալդեհիդ և կետոններ։ Անօրգանական շատ և օրգանական որոշ նյութեր ջրի հետ առաջացնում են հաստատուն բաղադրությամբ պինդ բյուրեղահիդրատներ, որոնք հանդես են գալիս որպես քիմիական առանձին միացություններ։ էլեկտրոլիտները լուծելիս տեղի է ունենում իոնների Հիդրատացում, որը դժվարացնում է դրանց ասոցումը։ Ջրային լուծույթներում իոնների Հիդրատացում էլեկտրոլիտային դիսոցման գլխավոր պատճառներից է։ Լուծույթներում բյուրեղահիդրատների առաջացումը և մոլեկուլների ու իոնների Հիդրատացում սոլվատացման մասնավոր դեպքերն են։ Կենսաբանական համակարգում Հիդրատացման ժամանակ ջուրը միանում է (կապվում) օրգանիզմի տարբեր սուբստրատներին։ Հիդրատացման հետ են կապված կենսաբանական շատ պրոցեսներ։ Այսպես, իոնների Հիդրատացումը ազդում է դրանց բջիջներ թափանցելու վրա, կենսաբանական թաղանթների Հիդրատացումը՝ նրանց ֆիզիոլոգիական հատկությունների վրա, իսկ սպիտակուցների Հիդրատացումը փոփոխում է դրանց որոշ հատկությունները, մասնավորապես ֆերմենտային ակտիվությունը։ Մի շարք ֆիզիկա-քիմիական հատկություններով կապված ջուրը տարբերվում է ազատ, ծավալային ջրից։ Հիդրատացման հակադարձ պրոցեսը, այսինքն՝ նյութերից ջրի պոկումը, կոչվում է դեհիդրատացում (ջրապոկում)։ Հիդրատացումը և դեհիդրատացումը մշտապես ընթանում են նյութափոխանակության, մասնավորապես օրգանիզմի ջրափոխանակության պրոցեսներում։
Ցիգանկի (Ազովի շրջան)

Ցիգանկի (ռուս.՝ Цыганки ), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։ Ազով քաղաքից գտնվում է 75 կմ հեռավորության վրա։
Մեքսիկական խոհանոց

Մեքսիկական խոհանոց — խոհանոց, որը իրենից ներկայացնում է ացտեկական և իսպանական ավանդույթների խառնուրդ։ Հիմքը կազմում են տորտիլյաները (Tortillas) (եգիպտացորենի լավաշ)  համեմունքներով, որոնց մեջ առաջին տեղն է զբաղեցնում չիլի պղպեղը (մեքսիկական խոհանոցի «այցեքարտ») և սալսան։ Տորտիլաներից պատրաստում են տարբեր ռուլետներ. բուրիտո (մսով կարկանդակ), էնչիլադա (տորտիլյա թաթախված պանրի սոուսի մեջ, ներսում` հավի միս ու լոբի) և չիմիչանգի (եռացող ձեթի մեջ տապակված գլանափաթեթ պանրով, հավի կամ տավարի մսով ու լոլիկով)։ Դրանցով նաև պատրաստում են ձվածեղ ուէվոս։ Դրանք մատուցվում են մրգերով և բանջարեղենով աղցանների հետ, որոնցից ամենահայտնին է գուակամոլեն (սառը նախուտեստ ավոկադոյի խյուսային միջուկից՝ լոլիկի, լայմի հյութի և այլ բանջարեղենի ու համեմունքների ավելացմամբ) և պիկո-դե-գայոն (աքաղաղի կտուց) — կծու սոուս կտրտած լոլիկի խորանարդիկներով, սոխով և հալապենո պղպեղով։ Մսային ուտեստների շարքում առաջին տեղը զբաղեցնում է  ֆահիտան (Fajita) — տավարի միս տապակված գրիլի վրա։ Ամենատարածված նախուտեստները բրինձն ու լոբին են։ Բնորոշ համեմունքներ. համեմ, պղպեղներ սերանո (Serrano) և հալապենո (Jalapeno): Մեքսիկական հայտնի ալկոհոլային խմիչքը տեկիլան է։ Մեքսիկական ծագում ունի սիրված ըմպելիքը` կակաոն կամ տաք շոկոլադը, այս ըմպելիքները ավանդական են համարվում Մեքսիկայի համար։
Ապուրներից հայտնի է տորտիլյայով ապուրը (sopa de tortilla), որը շատ կծու ուտեստ է։ Հավի արգանակին ավելացնում են եգիպտացորենի ձեթի մեջ տապակված սոխ և սխտոր, կեղևազերծված և մանր կտրտած լոլիկ, սև պղպեղ, զիրա, համեմ, չորացրած շատ կծու չիլի պղպեղ և հալապենո։ Խառնուրդը կրակի վրա պահվում է կես ժամ, այնուհետև մատուցվում է խորը ամանների մեջ քերած պանիրով ​​և 1սմ հաստություն ունեցող տապակած տորտիլյայով։ Ապուրի մեջ տորտիլաները ուռչում են և ներծծվում են արգանակի այրող հյութով։ Զարդարում են կիսախակ ավոկադոյի շերտերով և թթվասերով։ Նաև լայն տարածում ունի պոզոլեն, որը եգիպտացորենից և մսից պատրաստված ապուր է` տարբեր հավելումներով։ Յուկատան նահանգը համարվում է լայմով ապուրի հայրենիքը, որը տարածված է ամբողջ Մեքսիկայում։
Մեքսիկայի ազգային խոհանոցը, որի բաղադրատոմսերից շատերը գալիս էին հնագույն ժամանակներից, ընդգրկվել է ՅՈՒՆԵՍԿՕ-ի Համաշխարհային մշակութային ժառանգության ցուցակում, 2010 թվականի նոյեմբերին Քենիայում կայացած ՄԱԿ-ի միջազգային խորհրդաժողովում։


== Տես նաև ==
Հնդկացիական խոհանոց
Կեսադիլյա
Բուրիտո
Տակո


== Ծանոթագրություններ ==


== Արտաքին հղումներ ==
«Traditional Mexican cuisine - ancestral, ongoing community culture, the Michoacán paradigm» (անգլերեն)։ ЮНЕСКО։ 2010։ Վերցված է 2016-08-01 
Nuestra cocina, nuestro alimento ՅուԹյուբում (իսպ.)Կաղապար:Լատինամերիկյան խոհանոց
Ռուբեն Սևակի կիսանդրի (Երևան)

Ռուբեն Սևակի կիսանդրի, հայ բանաստեղծ, արձակագիր, բժիշկ Ռուբեն Սևակի կիսանդրին գտնվում է Երևանի Արաբկիր համայնքում՝ Ռուբեն Սևակի անվան թիվ 151 դպրոցի առջև։


== Պատմություն ==
Հուշարձանը տեղադրվել է 1995 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։

Մարմարյա կիսանդրին տեղադրվել է Ռուբեն Սևակի եղբորորդի, մտավորական Հովհաննես Չիլինկիրյանի հովանավորությամբ։
Կիսանդրու պատվանդանին փորագրված է Ռուբեն Սևակի «Զանգակնե՜ր, զանգակնե՜ր…» բանաստեղծությունից մի հատված.


== Հեղինակ ==
Քանդակագործ՝ Լևոն Թոքմաջյան


== Ծանոթագրություններ ==
Մ.թ.ա. 351


== Դեպքեր ==


== Ծնունդներ ==


== Մահեր ==
Կատարողական վարույթ

Կատարողական վարույթ, քաղաքացիական դատավարությունում՝ դատարանի և այլ մարմինների որոշումների կատարման կարգ։ Կատարողական վարույթի միջոցով հարկադիր կատարվում են քաղաքացիական գործերով վճիռներն ու որոշումները, քրեական գործերով գույքային բռնագանձումների վերաբերյալ դատավճիռները, վճիռներն ու որոշումները, զանցանքների համար դատարանի, դատավորի որոշումը գույքային բռնագանձումների վերաբերյալ, հասարակական մարմինների որոշումները, դատարանով հաստատված հաշտարար համաձայնությունները, նոտարական մարմինների կատարողական մակագրությունները, իրավարարության մարմինների որոշումները, ակցեպտավորված, սակայն չվճարված պահանջագրերը, ընկերական դատարանների որոշումները և այլն։ Այդ որոշումների հարկադիր կատարումն իրականացնում են որոշակի մարմիններ (դատական կատարածու, պետական բանկի բաժանմունք, ֆինանսական մարմիններ, պետական ապահովագրական մարմիններ և այլն)՝ կատարողական փաստաթղթերի միջոցով։ Հարկադիր կատարման միջոցներ են՝ պարտապանի գույքի բռնագանձումը (արգելք դնելու և վաճառելու միջոցով), նրա աշխատավարձի, կենսաթոշակի և այլ եկամուտների, այլ անձանց մոտ գտնվող պարտապանի դրամական գումարների և գույքի բռնագանձումը, դատարանի վճռում նշված որոշակի առարկաները պարտապանից առգրավելն ու պարտատիրոջը հանձնելը և այլն։ Դատարանի և մյուս մարմինների վճիռների ու որոշումների կատարման վերահսկողությունն իրականացնում է դատավորը, իսկ ալիմենտի բռնագանձման և սոցիալիստական սեփականության հափշտակումների հետևանքով պատճառված վնասները բռնագանձելու գործերով՝ նաև դատախազը։
Գվանդրա

Գվանդրա (նաև` Կվանդրա, վրաց.` გვანდრა), գյուղ Աբխազիայի Սուխումի շրջանում, Սուխումից 8 կմ հյուսիս-արևմուտք։ Գտնվում է ծովի մակարդակից 60 մ բարձրության վրա։


== Բնակչությունը ==
1959 թվականի տվյալներով, գյուղն ուներ 151 բնակիչ, հիմնականում հայեր, աբխազներ և վրացիներ։ 1989 թվականի հաշվառումների համաձայն, գյուղում ապրում էր 1750 մարդ։
Բնակիչներն զբաղվում են ծխախոտի, եգիպտացորենի, ցիտրուսային կուլտուրաների մշակությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Գյուղն ուներ ակումբ, գրադարան և բուժկայան։
Հայերը եկել են Օրդուի շրջակայքից` 1884 թվականին։


== Ծանոթագրություններ ==
Բոգդանի (այլ կիրառումներ)

Բոգդանի, կարող է վերաբերել՝

Բոգդանի - գյուղ, Ուկրաինայի Չեռնիգովի մարզի Վարվայի շրջանում
Բոգդանի - գյուղ, Ուկրաինայի Չերկասիի մարզի Զոլոտոնոշայի շրջանում
Zakspeed 891

Բոլիդ Zakspeed 891 (անգլ.՝ Zakspeed 891), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1989 թվականի մրցարշավին մասնակցելու համար։


== Ծանոթագրություններ ==
Գիհի երկարատերև

Գիհի երկարատերև  (լատ.՝ Juniperus oblonga Bieb), նոճազգիների ընտանիքին պատկանող 3-4 մ բարձրությամբ բազմամյա թուփ կամ փոքր ծառ։


== Նկարագրություն ==
10 մ բարձրությամբ մշտադալար երկտուն թուփ է, որն ապրում է 600 տարի։ Ասեղնաձև տերևներն աճում են հակադիր զույգերով կամ օղակներով։ Իգական առանձնյակների մոտ առաջացած փոքր սերմնային կանաչ կոները բեղմնավորումից հետո մեծանում են՝ վերափոխվելով գնդաձև, մսալի և հյութալի, սև, կապտավուն կամ մանուշակագույն երանգով «կոնահատապտուղների», որոնց միջուկում գտնվում են երեք սերմեր։ Գորշականաչավուն պտուղներն ունեն հաճելի և քաղցրավուն համ։


== Տարածվածություն ==
Հանդիպում է ծառանման գիհիների նոսրանտառներում, անտառներում (որպես ենթանտառ) կամ բացատներում։ Բնականորեն տարածված է Կովկասում, Արաքս գետի միջին հոսանքներում, Հյուսիսարևելյան Անատոլիայում և Հյուսիսային Իրանում։ Հայաստանում ունի լայն տարածում, հանդիպում է ստորին լեռնային գոտիների քարքարոտ ու ժայռոտ լեռնալանջերին՝ Վայքում, Զանգեզուրում, Սևանա լճի ավազանում, ինչպես նաև Տավուշի, Լոռու, Արագածոտնի, Արմավիրի, Գեղարքունիքի, Վայոց ձորի, Սյունիքի մարզերում և Երևանում։


== Նշանակություն ==
Բուժական  նպատակներով օգտագործում են մեծ քանակությամբ շաքարներ, հաճելի հոտով եթերային յուղ, տերպենային միացություններ, պեկտիններ, ֆլավոնային գլիկոզիդ, խեժ, օրգանական թթուներ, միկրոտարրեր և ներկանյութեր պարունակող «կոնահատապտուղները»։ Բույսն ունի տոքսիկ հատկություններ, ինչի պատճառով այն օգտագործում են զգուշությամբ և սահմանափակ քանակություններով։ Պտուղներից պատրաստում են գարեջուր, գինի և միզամուղ թեյ։


== Ծանոթագրություններ ==
Իլյա Բերեզարկ

Իլյա Բորիսովիչ Բերեզարկ (ռուս.՝ Илья Борисович Березарк, իսկական ազգանունը՝ Ռիս (ռուս.՝ Рысс), 1897, Դոնի Ռոստով, Դոնի զորքի մարզ, Ռուսական կայսրություն - 1981), խորհրդային գրականագետ, լրագրող, թատերագետ և թատերական քննադատ, «Նիչևոկի» գրական խմբի անդամ։


== Կենսագրություն ==
Ծնվել է առաջին գիլդիայի վաճառական, «Դոնի Ռոստովի Խացկել եղբայրների և Բեյնուշ Ռիսի ալյուրի արտադրության» համասեփականատեր և Ռոստովի սինագոգի երեց Բեյնուշ (Բորիս Իդելևիչ) Ռիսի ընտանիքում։ Նրա քույրերը՝ Սոֆյան (1884-1964, արվեստաբան) և Սիլվիան, ամուսնացած էին, համապատասխանաբար, գերմանացի սոցիալիստ Կարլ Լիբկնեխտի (1912 թվականից) և մաթեմատիկոս Յան Նիկոլաևիչ Շպիլրեյնի հետ (1910 թվականից)։
Իլյա Բորիսովիչ Ռիսը սովորել է Դոնի համալսարանի իրավաբանական ֆակուլտետում, որն ավարտել է 1921 թվականին։ Գրական գործունեությունը սկսել է որպես բանաստեղծ։ 1920–1930-ական թվականներին ակտիվորեն համագործակցել է Դոնի Ռոստովի, Մոսկվայի և Լենինգրադի թերթերի ու ամսագրերի հետ։ Եղել է «Մոլոտ» թերթի մշակութային բաժնի աշխատակից։ Թատերական մամուլում հանդես է եկել ռեժիսոր, դերասան Վսևոլոդ Մեյերխոլդի նորարարությունների քննադատությամբ։
Երկար տարիներ աշխատելով մամուլում և զբաղվելով թատերական քննադատությամբ՝ Բերեզարկը հանդիպել է ռուսական մշակույթի շատ անվանի գործիչների հետ։ Այդ հանդիպումներն ամփոփվել են նրա «Հիշողությունը պատմում է» (ռուս.՝ «Память рассказывает») հուշագրության մեջ։ Գրքում Բերեզարկը հիշում է, մասնավորապես, Վլադիմիր Մայակովսկուն, Սերգեյ Եսենինին, Իլֆին ու Պետրովին, Անրի Բարբյուսին։


== Գրականություն ==
Изощрённая Ида: Стихи. Харьков, 1921.
Вот (коллективный сборник стихов). Ростов-на-Дону: Всероссийский союз поэтов, Ростовское на Дону отделение, 1921. — 62 с.
«Гамлет» в Театре имени Ленинградского совета: Опыт анализа спектакля. Л.—М.: Ленинградское отделение Всероссийского театрального общества, 1940. — 132 с.
«Мещане» М. Горького: Литературная и сценическая история (материалы и исследования). М.—Л.: Всероссийског театральное общество, 1941. — 358 с.,
Березарк И. Б. Василий Васильевич Самойлов. — Л.: Лен. Отд. ВТО, 1948. — 166 с. — 3000 экз.
Березарк И. Б. Борис Сушкевич. — Л.: Искусство, 1967. — 188 с. — 7500 экз.
Березарк И. Б. Память рассказывает. Воспоминания. — Л.: Советский писатель, 1972. — 176 с.
Березарк И. Б. Штрихи и встречи. — Л.: Советский писатель. — 1982. — 264 с.


== Ծանոթագրություններ ==


== Հղումներ ==
О И. Березарке / Слеич Л. Хлебников в Ростове-на-Дону
И. Березарк. Райский уголок. / О доме М. Волошина Archived 2019-09-11 at the Wayback Machine.
И. Березарк. Встречи с Хлебниковым
Աննա Միլենինա

Աննա Միլենինա (ռուս.՝ Анна Александровна Миленина, օրիորդական ազգանունը՝ Բուրմիստրովա, (ռուս.՝  Бурмистрова), հուլիսի 15, 1986(1986-07-15), Կրասնոտուրյինսկ, Սվերդլովսկի մարզ, ՌԽՖՍՀ, ԽՍՀՄ), պարալիմպիկ խաղերի բազմակի չեմպիոն, Ռուսաստանի սպորտի վաստակավոր վարպետ։


== Սպորտային նվաճումներ ==
 Ոսկի - Ձմեռային պարալիմպիկ խաղեր 2006 թվական (դահուկավազք, 10 կմ)
 Արծաթ - Ձմեռային պարալիմպիկ խաղեր 2006 թվական (դահուկավազք, 15 կմ)
 Արծաթ - Ձմեռային պարալիմպիկ խաղեր 2006 թվական (դահուկավազք, 5 կմ)
 Արծաթ - Ձմեռային պարալիմպիկ խաղեր 2006 թվական (բիաթլոն, 7,5 կմ)
 Ոսկի - Ռուսաստանի առաջնություն 2009 թվական (5 կմ)
 Ոսկի - Աշխարհի առաջնություն 2009 թվական
 Ոսկի - Ձմեռային պարալիմպիկ խաղեր 2010 թվական (բիաթլոն, 3 կմ անհատ.)
 Ոսկի  - Ձմեռային պարալիմպիկ խաղեր 2010 թվական (դահուկավազք, 15 կմ ազատ)
 Բրոնզ  - Ձմեռային պարալիմպիկ խաղեր 2010 թվական (դահուկավազք, սպրինտ 1 կմ, դասական)
 Արծաթ  - Ձմեռային պարալիմպիկ խաղեր 2010 թվական (բիաթլոն, 12,5 կմ)
 Արծաթ - Ձմեռային պարալիմպիկ խաղեր 2014 թվական (բիաթլոն, 6 կմ)
 Բրոնզ  - Ձմեռային պարալիմպիկ խաղեր 2014 թվական (դահուկավազք, 15 կմ, դասական)
 Ոսկի - Ձմեռային պարալիմպիկ խաղեր 2014 թվական (դահուկավազք, սպրինտ 1 կմ)
 Ոսկի - Ձմեռային պարալիմպիկ խաղեր 2014 թվական (դահուկավազք, 5 կմ ազատ ոճով)


== Պարգևներ ==
«Հայրենիքին մատուցած ծառայությունների համար» IV աստիճանի շքանշան (մարտի 17 2014) — ֆիզիկական կուլտուրայի և սպորտի զարգացման, Սոչի քաղաքում անցկացվող 2014 Ձմեռային պարալիմպիկ խաղերում սպորտային նվաճումների համար։
Ռուսաստանի պատվո շքանշան (մարտի 26 2010)— ֆիզիկական կուլտուրայի և սպորտի զարգացման, Վանկուվեր քաղաքում անցկացվող 2010 Ձմեռային պարալիմպիկ խաղերում սպորտային նվաճումների համար (Կանադա)։
Կրասնոտուրինսկի պատվավոր քաղաքացի (2010):


== Ծանոթագրություններ ==


== Արտաքին հղումներ ==
Профиль на сайте Паралимпийских игр 2010 года в Ванкувере(անգլ.)
Качественные характеристики членов спортивной сборной команды Российской Федерации выезжающей на Х Паралимпийские зимние игры в Ванкувер Archived 2010-03-22 at the Wayback Machine. на сайте Министерство спорта, туризма и молодёжной политики Российской Федерации|Министерства спорта, туризма и молодёжной политики Российской Федерации
(319) Լեոնա

(319) Լեոնա (անգլ.՝ Leona), աստերոիդ աստերոիդների գոտու արտաքին մասում։ Հայտնաբերվել է 1891 թվականի հոկտեմբերի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,40181 ա. մ., առավելագույնը մոտենում է 2,6576 ա. մ. հեռավորության վրա և հեռանում 4,146 ա. մ., իսկ Երկրի ուղեծրին Լեոնա աստերոիդը նվազագույնը մոտենում է 1,6818 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2291,73 երկրային օրվա ընթացքում, իր ուղեծրով շարժվելով միջինում 0,157087 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,57° անկյուն։
Լեոնա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(319) Լեոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆոջա (այլ կիրառումներ)

Ֆոջա, կարող է վերաբերել՝

Ֆոջա - կոմունա Իտալիայում։ Գտնվում է Ապուլիա մարզում՝ Ֆոջա գավառում
Ֆոջա - գավառ Իտալիայի Ապուլիա մարզում։ Մայրաքաղաքը Ֆոջան է
Վելիկի Դվոր (գյուղ, Պոդորոժսկի շրջան)

Վելիկի Դվոր (ռուս.՝ Великий Двор), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)